Sinanlı kazasına ber-vech-i ma'işet mutasarrıf olan müderrisinden Filibeli Mustafa fevt olub kaza-i merküm hali olduğuna binaen ba-işaret-i aliyye ve ba-ferman-ı ali sadise rütbesine vaz' olunmağla gayet-i şehr-i mezbürdan yeri yevmi yüz elli akçe ile ahara sirayet etmemek üzere ancak kendü hakkında sabi'a rütbesi i'tibariyle Eflani-i Daday kazasından on dört ay hakiki infisali olan sezavar-ı inayet-i şehriyari mevlana Mehmed Tahir ibn Ahmed el-İstanbüli da'ilerine ba-terakki yevmi iki yüz akçe ile ba-sadise tevcih olunub sene-i mezbüre Şabanü'l-mu'azzamı gurresinden ancak altı ay mutasarrıf olub bakiyye-i müddet-i örfiyyesin kazay-ı ahardan tekmil eylemek ricasına ba'de'l-arz sadaka buyuruldu.